*Projekts*

LĪGUMS Nr.

**par Biznesa ideju konkursā “ESI UZŅĒMĒJS KOKNESES NOVADĀ!”**  **piešķirtā finansējuma izlietošanu**

|  |  |
| --- | --- |
| Kokneses novada Kokneses pagastā | 2016.gada \_\_\_\_\_\_\_\_\_\_\_\_\_\_\_ |

**Kokneses novada dome,** reģistrācijas numurs LV 90000043494, juridiskā adrese Melioratoru iela 1, Koknese, Kokneses pagasts, Kokneses novads, tās priekšsēdētāja Daiņa Vingra personā, kurš rīkojas saskaņā ar Kokneses novada pašvaldības nolikumu (turpmāk tekstā – “Pašvaldība”), no vienas puses, un vārds uzvārds personas kods \_\_\_\_\_\_\_-\_\_\_\_\_\_\_\_\_, deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no otras puses, (kopā “Pašvaldība” un “Finansējuma saņēmējs” tekstā saukti - “PUSES”), pamatojoties uz 2016.gada 28.septembra Kokneses novada domes lēmumu Nr.6 par apstiprināto Biznesa ideju konkursa “ESI UZŅĒMĒJS KOKNESES NOVADĀ!” nolikumu un 2016.gada domes priekšsēdētāja rīkojumu par Konkursa uzvarētāju apbalvošanu, bez maldiem un viltus, noslēdza sekojošu līgumu (turpmāk tekstā saukts - “LĪGUMS”), kurš saistošs arī tiesību, saistību pārņēmējiem un mantiniekiem, par zemāk minēto:

1. **Līguma priekšmets**
	1. Pamatojoties uz Kokneses novada domes 2016.gada 28.septembra sēdes lēmumu Nr.6 “Par Biznesa ideju konkursa “ESI UZŅĒMĒJS KOKNESES NOVADĀ!” nolikuma apstiprināšanu” un 2016.gada …. domes priekšsēdētāja rīkojumu par Konkursa uzvarētāju apbalvošanu \_\_\_\_\_\_\_\_\_\_\_\_\_\_\_\_\_\_ieguvis/usi **1.vietu un finansējumu 1500, 00 *euro***(vienu tūkstoti pieci simti *euro* 00 *centi )* apmērā.
	2. Finansējuma saņēmējs pieņem un izlieto iegūto Finansējumu 1500,00 *euro* (vienu tūkstoti pieci simti *euro* 00 *centi)* apmērā (turpmāk tekstā - “Finansējums”) konkursā iesniegtās biznesa idejas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nosaukums)* īstenošanai.
	3. Finansējuma piešķiršanas mērķis ir konkursā iesniegtās biznesa idejas \_\_\_\_\_\_\_\_\_\_\_īstenošana.
	4. Finansējuma saņēmējs piešķirto finansējumu drīkst izmantot tikai līguma 1.2. un 1.3. punktos norādītajam mērķim.
	5. Finansējuma saņēmējs apņemas īstenot konkursā iesniegto biznesa ideju, reģistrē uzņēmumu, izlieto izmaksāto finansējumu viena mēneša laikā un uzsāk aktīvu saimniecisko darbību ne vēlāk kā viena gada laikā no šī Līguma noslēgšanas dienas, pretējā gadījumā tas labprātīgi Pašvaldībai atmaksā izsniegto finansējumu un samaksāto Iedzīvotāju ienākuma nodokli.
2. **Līguma darbības laiks**
	1. Līgums stājas spēkā ar tā parakstīšanas brīdi un ir spēkā vienu gadu vai līdz tā saistību pilnīgai izpildei.
3. **Maksājumu kārtība**
	1. Piecu darba dienu laikā pēc šī Līguma noslēgšanas dienas Pašvaldība uz Finansējuma saņēmēja norādīto bankas norēķinu kontu pārskaita pusi no piešķirtās naudas balvas apjoma 750,00 *euro* (septiņi simti piecdesmit *euro* 00 *centi*) apmērā. Iedzīvotāju ienākuma nodokli par Finansējuma saņēmēju papildus apmaksā Pašvaldība.
	2. Finansējuma saņēmējam ir pienākums reģistrēt saimniecisko darbību un izlietot pusi no piešķirtās naudas balvas apjoma savas biznesa idejas īstenošanas uzsākšanai viena mēneša laikā no pārskaitījuma saņemšanas dienas.
	3. Desmit darba dienu laikā pēc puses no piešķirtās naudas balvas apjoma izlietošanas Finansējuma saņēmējs iesniedz Pašvaldībā:
		1. Atskaiti par Finansējuma izlietošanu atbilstoši Līguma 1.2. un 1.3. punktos norādītajiem mērķiem (Līguma 1.pielikums);
		2. Piešķirtā Finansējuma izlietošanu pamatojošo dokumentu (rēķini, akti, pavadzīmes) kopijas (nepieciešamības gadījumā uzrādot oriģinālus);
		3. Jaundibinātā uzņēmuma reģistrācijas apliecības kopiju.
	4. Pēc izdevumus apliecinošo dokumentu iesniegšanas un izvērtēšanas Pašvaldība piecu darba dienu laikā izmaksā Finansējuma saņēmējam otru pusi no piešķirtās naudas balvas.
	5. Ja Finansējuma saņēmējam nav iespēju sākotnēji izmantot tikai pusi no piešķirtās naudas balvas apjoma, bet ir pamatota nepieciešamība izlietot uzreiz visu piešķirto summu, piemēram, viena paredzētā pamatlīdzekļa iegādei, Finansējuma saņēmējs iesniedz Pašvaldībai avansa rēķinu, uz kā pamata Pašvaldība veic piešķirtās naudas balvas izmaksu Finansējuma saņēmējam pilnā apmērā.
	6. Finansējuma saņēmējs pēc pilnīgas naudas balvas izlietošanas iesniedz Pašvaldībā Līguma 3.3.punktā minētos dokumentus.
	7. Viena gada laikā pēc naudas balvas piešķiršanas Pašvaldība intervē Finansējuma saņēmēju un sagatavo publikāciju par jaundibināto uzņēmumu, kuru ievieto novada mājaslapā www.koknese.lv un novada avīzē “Kokneses Novada Vēstis”.
	8. Visi maksājumi notiek bezskaidras naudas norēķinu kārtībā, pārskaitot Finansējumu uz Finansējuma saņēmēja norādīto bankas kontu.
	9. Finansējuma saņēmējam nekavējoties rakstveidā jāinformē Pašvaldība, rodoties jebkādiem apstākļiem, kuru rezultātā saņemtā Finansējuma izlietošana var tikt būtiski traucēta vai pārtraukta pilnībā.
	10. Pašvaldībai ir tiesības pieprasīt no Finansējuma saņēmēja papildus dokumentāciju un informāciju, kas saistīta ar Finansējuma izlietošanu un Līguma izpildi.
4. **Finansējuma izlietošanas nosacījumi**
	1. Pašvaldība patur tiesības likt atmaksāt izmaksāto finansējuma summu un samaksāto Iedzīvotāju ienākumu nodokli, ja finansējuma saņēmējs:
		1. nav iesniedzis izdevumus apliecinošos dokumentus atbilstoši Līguma nosacījumiem;
		2. tam piešķirto finansējumu bez iepriekšējas saskaņošanas izlietojis citu mērķu sasniegšanai kā norādīts Līgumā ar Pašvaldību;
		3. piešķirto finansējumu izlietojis personīgā labuma gūšanai, nevis komercdarbības uzsākšanai;
		4. nav reģistrējis uzņēmumu un uzsācis apgūt finansējumu viena mēneša laikā no Finansējuma saņemšanas datuma.
	2. Finansējuma saņēmējs Pašvaldības konkursa rezultātā piešķirto Finansējumu ir tiesīgs izlietot tikai, lai segtu izdevumus, kas:
		1. ir tieši saistīti ar Līguma priekšmetu;
		2. ir saprātīgi un atbilst finanšu vadības principiem, tai skaitā ir lietderīgi un pamatoti izmantošanas ziņā;
		3. atbilst Latvijas Republikas normatīvo aktu, kas regulē valsts budžeta līdzekļu izlietojumu, prasībām;
		4. ir faktiskie izdevumi, kas reģistrēti Finansējuma saņēmēja rēķinos vai nodokļu dokumentos un ir identificēti un kontrolējami.
	3. Finansējuma saņēmējs ir atbildīgs par visiem ar Finansējuma izlietojumu saistītiem nodokļu maksājumiem.
5. **Pušu atbildība**
	1. Puses ir atbildīgas par Līguma neizpildi, neatbilstošu vai nekvalitatīvu izpildi.
	2. Pašvaldība nekādos apstākļos un nekādu iemeslu dēļ nav atbildīga par trešo personu sūdzībām, kas izriet no Līguma un kas ir saistītas ar Finansējuma saņēmēja vai tā īpašuma radītiem zaudējumiem vai kaitējumu Līguma izpildes gaitā. Pašvaldība neizskata nekādus kompensāciju, zaudējumu atlīdzības vai citu maksājumu pieprasījumus, kas balstīti uz šādām sūdzībām.
	3. Finansējuma saņēmējs ir atbildīgs trešajām personām par jebkāda veida kaitējumu, tai skaitā par zaudējumiem, kas radušies Līguma izpildes gaitā veikto darbību rezultātā.
6. **Līguma grozīšana, papildināšana**
	1. Jebkuru Līguma nosacījumu grozīšana un/vai papildināšana veicama rakstiskā formā, pusēm par to savstarpēji vienojoties. Jebkādas mutiskas vienošanās, kas skar šī Līguma labojumus vai grozījumus, pusēm nav saistošas.
7. **Līguma izbeigšana**
	1. Finansējuma saņēmējs ir tiesīgs jebkurā brīdī izbeigt Līgumu, iesniedzot Pašvaldībai rakstveida paziņojumu. Šajā gadījumā Finansējuma saņēmējs 10 (desmit) darba dienu laikā no šāda paziņojuma iesniegšanas dienas pilnībā atmaksā Pašvaldībai jau izmaksāto Finansējuma daļu un samaksāto Iedzīvotāju ienākuma nodokli.
	2. Pašvaldība ir tiesīga pārtraukt Līgumu bez iepriekšēja brīdinājuma, pieprasot jau izmaksāto Finansējuma pilnīgu vai daļēju atmaksu, ja:
		1. Finansējums ir piešķirts uz nepatiesu vai nepilnīgu datu pamata,
		2. Finansējuma saņēmējs nepilda Līguma noteikumus,
		3. Finansējuma saņēmējs tiek pasludināts par maksātnespējīgu, tā darbība ir apturēta vai tas ir pakļauts līdzīga rakstura situācijai.
	3. Pašvaldība ir tiesīga pārtraukt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja:
		1. būtiski izmainās Latvijas Republikas likumdošana, kas ietekmē Līguma izpildi un/vai Pašvaldības iespējas piešķirt Finansējumu Līguma izpildei;
		2. iestājas nepārvaramas varas apstākļi.
	4. Līguma punktā 7.2. minētajos gadījumos Finansējuma saņēmējs apņemas Pašvaldībai atmaksāt jau izmaksāto Finansējuma daļu Pašvaldības pieprasītajā apjomā 10 (desmit) darba dienu laikā no Pašvaldības pieprasījuma saņemšanas dienas.

**9. Citi noteikumi**

9.1. Strīdus, kas rodas sakarā ar Līgumu, risina, Pusēm vienojoties. Ja tas nav iespējams, strīdi tiek risināti Latvijas Republikas normatīvajos aktos noteiktajā kārtībā.

9.2. Jautājumos, kas nav atrunāti Līgumā, Puses vadās pēc Latvijas Republikas normatīvo aktu prasībām.

9.3. Līgums sastādīts un parakstīts divos eksemplāros latviešu valodā uz 4 (četrām) lapām, pa vienam katrai Pusei.

9.4. Visiem Līguma eksemplāriem ir vienāds juridiskais spēks.

**10. Pušu adreses un rekvizīti**

|  |  |
| --- | --- |
| **Pašvaldība** | Finansējuma saņēmējs |
|  |  |
| Kokneses novada dome |  |
| Melioratoru iela 1,Koknese, Kokneses pag., Kokneses novads, LV-5113Tel. 65133630  |  |
| PVN Reģ. Nr. LV90000043494 |  |
| Konta Nr. LV22UNLA0035900130701 |  |
| AS SEB banka , UNLALV22  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ /D.Vingris/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ |